|  |  |
| --- | --- |
| Številka: 410-43/2019/26 | |
| Ljubljana, 2. 6. 2020 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Spremembe št. 1 Programa porabe sredstev proračunskega sklada za gozdove za leto 2020 – predlog za obravnavo | | | |
| 1. Predlog sklepov vlade: | | | |
| Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16) je Vlada Republike Slovenije na \_\_\_. redni seji dne \_\_\_\_\_\_. 2020 pod točko \_\_ sprejela naslednji  SKLEP   1. Vlada Republike Slovenije je sprejela Spremembe št. 1 Programa porabe sredstev proračunskega sklada za gozdove za leto 2020. 2. Vlada Republike Slovenije je potrdila čistopis Programa porabe sredstev proračunskega sklada za gozdove za leto 2020.   dr. Božo Predalič  generalni sekretar  Priloga:   * Spremembe št. 1 Programa porabe sredstev proračunskega sklada za gozdove za leto 2020 * Čistopis Programa porabe sredstev proračunskega sklada za gozdove za leto 2020   Sklep prejmejo:   * Ministrstvo za kmetijstvo, gozdarstvo in prehrano * Ministrstvo za gospodarski razvoj in tehnologijo * Ministrstvo za finance * Ministrstvo za okolje in prostor * Generalni sekretariat Vlade RS, * Služba vlade Republike Slovenije za zakonodajo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Robert Režonja, generalni direktor Direktorata za gozdarstvo in lovstvo, * Tanja Krebs, vodja Sektorja za pravno sistemske zadeve in spremljanje gospodarjenja z državnimi gozdovi, * Gašper Bevc, Sektor za pravno sistemske zadeve in spremljanje gospodarjenja z državnimi gozdovi | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora: NE** | | | |
|  | | | |
| 5. Kratek povzetek gradiva: | | | |
| Spremembe št. 1 Programa porabe sredstev proračunskega sklada za gozdove za leto 2020 Ministrstvo za kmetijstvo, gozdarstvo in prehrano pripravlja zaradi potrebnih sprememb na prihodkovni strani Gozdnega sklada.  S Spremembami št. 1 Programa porabe sredstev proračunskega sklada za gozdove za leto 2020 se na prihodkovni strani Gozdnega sklada zvišujejo načrtovani prihodki iz naslova razpolaganja z državnimi gozdovi na 3.300.000,00 EUR. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | | |
|  | | Tekoče leto (t) | | t + 1 | t + 2 | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | | |  | |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | | |  | |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | | |  | |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | | |  | |
| II. Finančne posledice za državni proračun | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | | Znesek za t + 1 |
| 2330 MKGP | 2330-16-0030 – Gozdni sklad – investicije | | 547 Gozdni sklad | | | 11.830.000,00 | | | |  |
| 2330 MKGP | 2330-16-0031 - Gozdni sklad - razpolaganje | | 547 Gozdni sklad | | | 7.654.837,68 | | | |  |
| SKUPAJ | | | | | | 19.484.837,68 | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| SKUPAJ | | | | |  | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | | |
|  | | |  | | | |  | | | |
|  | | |  | | | |  | | | |
|  | | |  | | | |  | | | |
| SKUPAJ | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
| Gradivo je pripravljeno v skladu s 33. členom Zakona o gospodarjenju z gozdovi v lasti Republike Slovenije (Uradni list RS, št. 9/16). | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | | |
| **11. Gradivo je uvrščeno v delovni program vlade:** | | | | | | | | NE | | |
| Dr. Aleksandra Pivec  ministrica | | | | | | | | | | |

Na podlagi petega odstavka 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16) je Vlada Republike Slovenije na \_\_. redni seji dne \_\_\_\_\_ 2020 pod točko \_\_ sprejela

**SPREMEMBE ŠT. 1**

**PROGRAMA PORABE SREDSTEV PRORAČUNSKEGA SKLADA ZA GOZDOVE ZA LETO 2020**

V Programu porabe sredstev proračunskega sklada za gozdove za leto 2020, ki ga je s sklepom št. 41000-1/2020/3 z dne 13. 2. 2020 sprejela Vlada Republike Slovenije, se v tabeli Financiranje Gozdnega sklada v podvrstici pod zaporedno št. 1 Prihodki iz razpolaganja z državnimi gozdovi številka v stolpcu Prihodki v letu 2020 »1.000.000,00« nadomesti s številko »3.300.000,00« in številka v stolpcu Razpoložljiva sredstva v letu 2020 »1.000.000,00« s številko »3.300.000,00«.

V zadnji vrstici tabele Financiranje Gozdnega sklada se v stolpcu Prihodki v letu 2020 številka »12.443.364,00« nadomesti s številko »14.743.364,00« ter številka v stolpcu Razpoložljiva sredstva v letu 2020 »26.360.752,02« nadomesti s številko »28.660.752,02«.

V šestem odstavku se številka »1.000.000,00« nadomesti s številko »3.300.000,00«.

V devetem odstavku se številka »26.360.752,02« nadomesti s številko »28.660.752,02«.

V zadnjem odstavku se številka »6.875.914,34« nadomesti s številko »9.175.914,34«.

dr. Božo Predalič

generalni sekretar

**OBRAZLOŽITEV**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga Ministrstvo za kmetijstvo, gozdarstvo in prehrano, na podlagi letnega programa porabe sredstev, ki ga na predlog Ministrstva za kmetijstvo, gozdarstvo in prehrano sprejme Vlada Republike Slovenije. Letni program porabe sredstev Gozdnega sklada določa razdelitev sredstev po določenih namenih v posameznem letu.

Program porabe sredstev proračunskega sklada za gozdove za leto 2020 je s sklepom št. 41000-1/2020/3 sprejela Vlada Republike Slovenije dne 13. 2. 2020. Z navedenim programom se je načrtovalo namenske prejemke v skupni višini 12.443.364,00 EUR in skupaj razpoložljiva sredstva 26.360.752,02 EUR ter predvideno porabo sredstev proračunskega sklada za gozdove za leto 2020 po posameznih namenih v skupni višini 19.484.837,68 EUR.

Spremembe št. 1 Programa porabe sredstev proračunskega sklada za gozdove za leto 2020 Ministrstvo za kmetijstvo, gozdarstvo in prehrano pripravlja zaradi potrebnih sprememb na prihodkovni strani Gozdnega sklada.

S Spremembami št. 1 Programa porabe sredstev proračunskega sklada za gozdove za leto 2020 se na prihodkovni strani Gozdnega sklada zvišujejo načrtovani prihodki iz naslova razpolaganja z državnimi gozdovi na 3.300.000,00 EUR.

Prihodki Gozdnega sklada se, v primerjavi s sprejetim Programom porabe sredstev proračunskega sklada za gozdove za leto 2020, skupno zvišujejo za 2.300.000,00 EUR, in sicer na 14.743.364,00 EUR. Zaradi navedenega se, v primerjavi s sprejetim Programom porabe sredstev proračunskega sklada za gozdove za leto 2020, za 2.300.000,00 EUR zvišujejo tudi skupaj razpoložljiva sredstva v letu 2020, in sicer na 28.660.752,02 EUR.

Prihodki Gozdnega sklada iz naslova razpolaganja z državnimi gozdovi vključujejo prihodke iz naslova realizacije poslov prodaj in menjav, ki so vključeni v letni načrt razpolaganja z državnimi gozdovi, prihodke iz naslova nadomestil za podeljene služnostne in stavbne pravice ter tudi prihodke iz naslova oddajanja državnih gozdov v najem.

Ministrstvo za kmetijstvo, gozdarstvo in prehrano je pri načrtovanju prihodkov iz naslova razpolaganja z državnimi gozdovi v Programu porabe sredstev proračunskega sklada za gozdove za leto 2020 v višini 1.000.000,00 EUR izhajalo iz napovedi družbe Slovenski državni gozdovi, d. o. o. (v nadaljevanju: družba SiDG) iz meseca novembra 2019, in sicer je napoved vključevala prihodke iz naslova realizacije prodaj in menjav v višini 700.000,00 EUR, prihodke iz naslova nadomestil za podeljene služnostne pravice in stavbne pravice ter prihodke iz naslova oddajanja državnih gozdov v najem v višini 100.000,00 EUR, preostali del pa je predstavljal načrtovane prihodke iz s strani družbe SiDG, d. o. o., napovedane dopolnitve letnega načrta razpolaganja z državnimi gozdovi v drugem četrtletju letošnjega leta.

Pri pripravi vladnega gradiva s predlogom Letnega načrta razpolaganja z državnimi gozdovi za leto 2020 (v nadaljevanju: LNR 2020) je Ministrstvo za kmetijstvo, gozdarstvo in prehrano, na podlagi realizacije letnih načrtov razpolaganja z državnimi gozdovi preteklih let, ocenilo, da bodo prilivi na proračunsko postavko 160367 Gozdni sklad - zbiranje sredstev iz naslova realizacije LNR 2020 v letu 2020 znašali do 700.000,00 EUR.

V mesecu aprilu je družba SiDG Ministrstvu za kmetijstvo, gozdarstvo in prehrano posredovala predlog Sprememb št. 1 Letnega načrta razpolaganja z državnimi gozdovi za leto 2020 (v nadaljevanju: Spremembe št. 1 LNR 2020). Skupna vrednost poslov vključenih v Spremembe št. 1 LNR 2020 po ocenjeni vrednosti znaša skupaj 1.600.643,76 EUR, od tega znaša vrednost gozda 1.398.635,80 EUR. Ministrstvo za kmetijstvo, gozdarstvo in prehrano je v vladnem gradivu s predlogom Sprememb št. 1 LNR 2020, na podlagi dejstva, da je družba SiDG v Spremembe št. 1 LNR 2020 vključila zgolj tiste pravne posle, ki so bili že uvrščeni v sprejete letne načrte razpolaganja z državnimi gozdovi preteklih let in v preteklih letih niso bili realizirani, sedaj pa jih, zaradi nadaljevanja že začetih postopkov, ponovno vključuje v letošnji načrt razpolaganja z državnimi gozdovi, ter upoštevaje predvideno realizacijo teh poslov, ocenilo, da bodo prilivi na proračunsko postavko 160367 Gozdni sklad - zbiranje sredstev na podlagi realizacije poslov prodaj in menjav iz Sprememb št. 1 LNR 2020 v letu 2020 znašali do 900.000,00 EUR.

Prav tako je družba SiDG Ministrstvu za kmetijstvo, gozdarstvo in prehrano v mesecu aprilu sporočila, da je skupaj s Skladom kmetijskih zemljišč in gozdov Republike Slovenije podpisala z Občino Gornja Radgona, kut kupcem, kupoprodajno pogodbo za prodajo zemljišč, ki so bila vključena v Spremembe št. 2 Letnega načrta razpolaganja z državnimi gozdovi za leto 2019, po kateri bo družba SiDG za zemljišča v njenem upravljanju prejela del kupnine v višini 1.602.123,52 EUR.

Načrtovani prihodki Gozdnega sklada iz naslova kupoprodajne pogodbe navedene v prejšnjem odstavku in načrtovanih prihodkov iz naslova realizacije poslov iz Sprememb št. 1 LNR 2020 predstavljajo dvig prihodkov za 2.500.000,00 EUR, pri čemer je znesek v višini 200.000,00 EUR že zajet v načrtovane prihodke iz naslova razpolaganja v Programu porabe sredstev gozdnega sklada za leto 2020, kjer je ta znesek predstavljal, s strani družbe SiDG, d. o. o., napovedane prihodke iz poslov, ki bodo vključeni v dopolnitev letnega načrta razpolaganja z državnimi gozdovi v drugem četrtletju letošnjega leta. Prihodki Gozdnega sklada se tako, v primerjavi s sprejetim Programom porabe sredstev proračunskega sklada za gozdove za leto 2020, s Spremembami št. 1 Programa porabe sredstev gozdnega sklada za leto 2020 skupno zvišujejo za 2.300.000,00 EUR

Ministrstvo za kmetijstvo, gozdarstvo in prehrano tako na podlagi načrtovanih prihodkov iz naslova realizacije LNR 2020, realizacije Sprememb št. 1 LNR 2020, prihodkov iz naslova zgoraj navedene kupoprodajne pogodbe in načrtovanih prihodkov iz naslova nadomestil za podeljene služnostne in stavbne pravice ter prihodkov iz naslova oddajanja državnih gozdov v najem, ocenjuje, da bodo prihodki Gozdnega sklada iz naslova razpolaganja z državnimi gozdovi v letošnjem letu znašali skupaj 3.300.000,00 EUR.

**ČISTOPIS,**

**ki vključuje Program porabe sredstev proračunskega sklada za gozdove za leto 2020, ki ga je sprejela Vlada Republike Slovenije s sklepom št. 41000-1/2020/3 z dne 13. 2. 2020, in Spremembe št. 1 Programa porabe sredstev proračunskega sklada za gozdove za leto 2020, ki jih je sprejela Vlada Republike Slovenije s sklepom št. \_\_\_\_\_\_ z dne \_\_\_\_\_\_**

V skladu s petim odstavkom 33. člena Zakona o gospodarjenju z gozdovi v lasti Republike Slovenije (Uradni list RS, št. 9/16; v nadaljnjem besedilu: ZGGLRS) s sredstvi proračunskega sklada za gozdove (v nadaljnjem besedilu: Gozdni sklad) upravlja in z njimi razpolaga ministrstvo, pristojno za gozdarstvo, na podlagi letnega programa porabe sredstev, ki ga na predlog ministrstva, pristojnega za gozdarstvo, sprejme Vlada Republike Slovenije. Letni program porabe sredstev Gozdnega sklada določa razdelitev sredstev po določenih namenih v posameznem letu.

Gospodarjenje z gozdovi v lasti Republike Slovenije je bilo preneseno na družbo Slovenski državni gozdovi, d. o. o. (v nadaljnjem besedilu: družba SiDG, d. o. o.), 1. julija 2016 na podlagi prvega odstavka 39. člena ZGGLRS. Dejavnost gospodarjenja z državnimi gozdovi je bila prenesena na družbo SiDG, d. o. o., z delitveno bilanco, ki vključuje tudi seznam gozdov, ki so se prenesli v gospodarjenje SiDG. Delitveno bilanco je potrdila Vlada Republike Slovenije s sklepom št. 41005-4/2016/12 z dne 23. 6. 2016.

Program porabe sredstev proračunskega sklada za gozdove za leto 2019 je sprejela Vlada Republike Slovenije s sklepom št. ­­­41000-1/2019/3 z dne 24. 1. 2019. Vlada Republike Slovenije je s sklepom št. 41000-1/2019/7 z dne 23. 5. 2019 sprejela Spremembe št. 1 Programa porabe sredstev proračunskega sklada za gozdove za leto 2019. Podračun proračunskega sklada za gozdove ob koncu leta 2019 izkazuje presežek prejemkov nad izplačili v skupni višini 13.917.388,02 EUR.

Skladno z drugim odstavkom 59. člena Zakona o javnih financah (Uradni list, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18) se neporabljena sredstva na podračunu proračunskega sklada na koncu tekočega leta prenesejo v prihodnje leto. Neporabljena sredstva iz programa porabe sredstev Gozdnega sklada se porabijo za prevzete obveznosti preteklega leta oziroma se porabijo za financiranje programa v naslednjem letu.

*Financiranje Gozdnega sklada*

|  |  |  |  |  |
| --- | --- | --- | --- | --- |
|  | Namenski prejemki | Prenos sredstev Gozdnega sklada iz preteklih let | Prihodki v letu 2020 | Razpoložljiva sredstva v letu 2020 |
| 1. | Prihodki iz razpolaganja z državnimi gozdovi |  | 3.300.000,00 | 3.300.000,00 |
|  | Prihodki iz koncesijske dajatve po 3. točki prvega odstavka 42. člena  ZGGLRS |  | 30.000,00 | 30.000,00 |
| 2. | Letno nadomestilo za upravljanje državnih gozdov v višini 20% od prodaje lesa iz državnih gozdov |  | 11.413.364,00 | 11.413.364,00 |
|  | Prenos sredstev Gozdnega sklada iz preteklih let | 13.917.388,02 |  | 13.917.388,02 |
|  | Skupaj: | 13.917.388,02 | 14.743.364,00 | 28.660.752,02 |

ZGGLRS v tretjem odstavku 33. člena določa kot vire financiranja Gozdnega sklada naslednje namenske prejemke:

* prihodke iz razpolaganja z državnimi gozdovi,
* letno nadomestilo za upravljanje državnih gozdov.

Družba SiDG, d. o. o., na podlagi prvega odstavka 19. člena ZGGLRS, v imenu in za račun Republike Slovenije razpolaga z državnimi gozdovi. Družba SiDG, d. o. o., za leto 2020 načrtuje realizacijo prihodkov iz naslova razpolaganja z državnimi gozdovi v višini 3.300.000,00 EUR.

ZGGLRS v 3. točki prvega odstavka 42. člena določa, da je koncesijska dajatev prihodek proračuna Republike Slovenije, ki se nakazuje v Gozdni sklad. Družba SiDG, d. o. o., v letu 2020 načrtuje prihodke iz naslova koncesijske dajatve v višini 30.000,00 EUR.

Za upravljanje državnih gozdov družba SiDG, d. o. o., na podlagi četrtega odstavka 27. člena ZGGLRS, plačuje Republiki Sloveniji letno nadomestilo v višini 20 % prihodkov od prodaje lesa iz državnih gozdov. Nominalna višina letnega nadomestila za upravljanje državnih gozdov za leto 2020 se določi skladno s Pogodbo o upravljanju gozdov v lasti Republike Slovenije, ki sta jo sklenili Republika Slovenija, zanjo Vlada Republike Slovenije, in družba SiDG, d. o. o. Pogodbeni stranki sta določili nominalno višino letnega nadomestila na podlagi ocenjenih prihodkov od prodaje lesa, ki se odraža tudi v Poslovnem načrtu družbe SiDG, d. o. o., za leto 2020, kjer se načrtuje vplačila v Gozdni sklad v višini 12.890.414,00 EUR, ki predstavljajo 20 % prihodkov od prodaje lesa iz državnih gozdov, ki so načrtovani v višini 64.452.070,00 EUR in ki jih družba SiDG, d. o. o., načrtuje ustvariti s sečnjo v skupnem bruto obsegu 1.275.000 m3 (povprečna načrtovana prodajna cena bo tako znašala 50,30 EUR/m3). Dejanska vplačila v Gozdni sklad iz naslova upravljanja so ocenjena na 11.413.364,00 EUR, in predstavljajo razliko med načrtovanimi vplačili iz naslova letnega nadomestila v višini 12.890.414,00 EUR in načrtovanim poračunom preveč vplačanega nadomestila za leto 2019 v višini 1.477.050,00 EUR.

Skupaj razpoložljiva sredstva za leto 2020 so načrtovana v višini 28.660.752,02 EUR.

*Poraba sredstev proračunskega sklada za gozdove za leto 2020*

|  |  |  |  |  |
| --- | --- | --- | --- | --- |
|  | Namen financiranja | Poraba za prevzete obveznosti | Razdelitev sredstev po namenih za leto 2020 | Skupaj plan porabe v letu 2020 |
| 1. | Pridobivanje gozdov | 2.550.000,00 | 8.450.000,00 | 11.000.000,00 |
| 2. | Naloge v zvezi z razpolaganjem | 56.606,48 | 1.000.000,00 | 1.056.606,48 |
| 3.\* | Obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje |  | 25.000,00 | 25.000,00 |
| 4. | Ukrepi na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije v skladu z zakonom, ki ureja gozdove | 80.000,00 | 750.000,00 | 830.000,00 |
| 5.\* | Obveznosti do občin – 25% od letnega nadomestila prihodkov od prodaje lesa iz državnih gozdov \*\* |  | 3.700.000,00 | 3.700.000,00 |
| 6.\* | Obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih |  | 1.100.000,00 | 1.100.000,00 |
| 7. | Promocija rabe lesa in lesnih proizvodov ter gozdno lesnih verig | 53.631,20 | 1.500.000,00 | 1.553.631,20 |
| 8. | Naloge v zvezi s prevozom, hrambo in prodajo zaseženih in odvzetih gozdnih lesnih sortimentov, ki jih izvaja družba, na podlagi zakona, ki ureja gozdove | 109.800,00 | 109.800,00 | 219.600,00 |
|  | Skupaj: | 2.850.037,68 | 16.634.800,00 | 19.484.837,68 |

\* V skladu s tretjim odstavkom 36. člena ZGGLRS se prednostno poplačajo te obveznosti, razlika se nameni za financiranje nalog Sklada kmetijskih zemljišč in gozdov Republike Slovenije po 36. členu ZGGLRS in to šele po porabi sredstev, ki so za te namene zagotovljena na Skladu kmetijskih zemljišč in gozdov Republike Slovenije (v nadaljnjem besedilu: Sklad).

\*\* V skladu s tretjim odstavkom 35. člena ZGGLRS ministrstvo, pristojno za gozdarstvo, izplača obveznosti do občin do 30. junija tekočega leta za preteklo leto.

Sredstva Gozdnega sklada se lahko namenijo zgolj za financiranje nalog, ki so opredeljene v četrtem odstavku 33. člena in tretjem odstavku 36. člena ZGGLRS. Ministrstvo, pristojno za gozdarstvo, je te naloge v celoti povzelo v zgornji tabeli.

Družba SiDG, d. o. o., bo pri pridobivanju gozdov sledila ciljem, ki jih je v 20. členu opredelil ZGGLRS pri pridobivanju gozdov (oblikovanje strnjenih kompleksov državnih gozdov, pridobivanje gozdov v obmejnem pasu, varovalnih gozdov ter gozdov v varovanih območjih). Ministrstvo, pristojno za gozdarstvo, bo po prejemu zahtevka za plačilo kupnine za kupljene gozdove skrbno proučilo vso listinsko dokumentacijo in ustrezne cenitve.

Skladno s 26. členom ZGGLRS sta Republika Slovenija in družba SiDG, d. o. o., sklenili odplačno Pogodbo o razpolaganju z gozdovi v lasti Republike Slovenije in pridobivanju gozdov. Na podlagi navedene pogodbe in kasnejših sprememb k tej pogodbi je družba SiDG, d. o. o., upravičena do plačila mesečnega nadomestila za izvajanje nalog razpolaganja. Pri namenu financiranja Naloge v zvezi z razpolaganjem so načrtovana tudi sredstva za pravno in dejansko ureditev statusa objektov v državnih gozdovih.

ZGGLRS določa tudi, da se v breme Gozdnega sklada poravnavajo obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje.

V breme Gozdnega sklada se poravnavajo tudi obveznosti, ki izhajajo iz ukrepov na območju Nature 2000 v zasebnih gozdovih v skladu s programom upravljanja območij Natura 2000 in programom vlaganj v gozdove, ki ga na podlagi nacionalnega gozdnega programa pripravi Zavod za gozdove Slovenije, v skladu z zakonom, ki ureja gozdove.

Obveznosti do občin – 25 % od letnega nadomestila prihodkov od prodaje lesa iz državnih gozdov izhajajo iz prvega odstavka 35. člena ZGGLRS.

Načrtovane obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih, predstavljajo obveznost plačila pristojbine za vzdrževanje gozdnih cest za leto 2019 – končni obračun ter obveznost plačila navedene pristojbine za leto 2020.

Obveznosti Gozdnega sklada za promocijo rabe lesa in lesnih proizvodov ter gozdno lesnih verig je predpisal ZGGLRS. Za ta namen se namen se namenja skupno 1.553.631,20 EUR, od tega za promocijske aktivnosti ministrstva, pristojnega za gozdarstvo, sredstva v višini 1.153.631,20 EUR in za promocijske aktivnosti ministrstva, pristojnega za lesarstvo, sredstva v višini 400.000,00 EUR.

Družba SiDG, d. o. o., na podlagi pogodbe, ki jo je sklenila z Republiko Slovenijo, izvaja tudi nekatere naloge v zvezi s prevozom, hrambo in prodajo zaseženih in odvzetih gozdnih lesnih sortimentov.

Razlika med skupaj razpoložljivimi sredstvi v letu 2020 in planom porabe, ki znaša 9.175.914,34 EUR, ostaja nerazporejena in bo namenjena financiranju nepredvidenih obveznosti, ki izvirajo iz lastninske pravice Republike Slovenije na gozdovih in za financiranje nalog Sklada kmetijskih zemljišč in gozdov Republike Slovenije v skladu s 36. členom ZGGLRS.

dr. Božo Predalič

generalni sekretar